Diari Oficial de la Generalitat Valenciana


Sumari del DOGV 7140, del 28-10-2013 (2013/10932)

Notificació de la sentència dictada en el procediment de divorci contenciós número 70/2012.
-------------------------------------------------------------------------------------------

### Dades del document

Número de DOGV
:   7140

Data del DOGV
:   28-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10653


Organisme emissor
:   Jutjat de Violencia Sobre la Dona Número 1 d'Orihuela

Tipus de document
:   Edicte

Notificació de la sentència dictada en el procediment de divorci contenciós número 70/2012. [2013/10771]  
En el present procediment de divorci contenciós número 70/2012, seguit a instàncies de Lizet Vidal Ali contra José Carlos Silva Salvatierra, s'ha dictat la sentència que, literalment, diu així:  
«Dispositiva  
Estime la demanda de divorci interposada per la procuradora dels tribunals senyora Cases Botella, en nom i representació de Lizet Vidal Ali, contra José Carlos Silva Salvatierra, i declare dissolt per divorci el matrimoni contret pels litigants el dia 11 de maig de 2006 a Santa Cruz, Bolívia, amb els efectes legals inherents a la dita declaració, i en especial el següent:  
1. Atribuïsc a Lizet la guarda i custòdia del fill menor del matrimoni, corresponent a ambdós progenitors de forma conjunta la pàtria potestat sobre ell.  
2. Establisc com a règim de visites, i a falta d'un acord ulterior entre les parts, el següent: un primer període fins al 10 de gener de 2014, en què el pare estarà amb el menor els dissabtes i diumenges de caps de setmana alterns des de les 10.00 hores fins a les 20.00 hores sense pernocta, així com una vesprada a la setmana, que serà els dimarts des de les 17.00 hores fins a les 20.00 hores; durant els mesos d'agost fins a l'any 2014, el règim serà de setmanes alternes de dilluns a diumenge amb el mateix horari que els dels caps de setmana sense pernocta; i durant el període de Nadal fins a l'any 2014 el menor estarà amb la mare des del 24 fins al 31 de desembre i amb el pare des de l'1 fins al 7 de gener, amb el mateix horari que l'assenyalat anteriorment; un segon període a partir de l'11 de gener de 2014, en què el pare podrà estar en companyia del seu fill menor els dissabtes i diumenges de caps de setmana alterns des de les 10.00 hores del dissabte fins a les 20.00 hores del diumenge, amb pernocta, així com una vesprada a la setmana, els dimarts preferiblement, des de les 17.00 hores fins a les 20.00 hores, així com la mitat de les vacacions escolars de Nadal, Setmana Santa i estiu; i el pare triarà període en els anys imparells i la mare en els anys parells.  
El menor serà arreplegat i reintegrat en el domicili matern, actualment fixat en el carrer de Casimiro Escrig, número 12, baixos, de Redován (Alacant).  
En cap cas el menor podrà eixir del territori espanyol amb el pare sense consentiment de la mare.  
3. Impose al pare l'obligació d'abonar, en concepte de pensió per aliments a favor de la seua filla, la quantitat de 200 euros mensuals, que haurà de satisfer per mesos anticipats, en el compte que designe la seua esposa, dins dels cinc primers dies de cada mes, quantitat que s'actualitzarà anualment, i s'establix com a bases per a l'actualització d'estes quantitats l'índex general del cost de la vida publicat anualment per l'Institut Nacional d'Estadística.  
Els gastos extraordinaris de la menor seran satisfets per la mitat per ambdós progenitors  
Tot això sense condemna a les costes processals.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'interposarà per mitjà d'un escrit presentat en este Jutjat en el termini de vint dies hàbils comptadors des de l'endemà de la notificació.  
Esta és la meua sentència, que pronuncie, mane i firme.  
Publicació. La sentència anterior va ser donada, llegida i publicada pel jutge o la jutgessa que la va dictar, mentres celebrava audiència pública el mateix dia de la data, de la qual cosa jo, la secretària judicial, en done fe.  
Orihuela, 28 de juny de 2013».  
  
Atés que es desconeix el domicili o la residència actuals i el parador desconegut del demandat, José Carlos Silva Salvatierra, per la Sentència de data 28 de juny de 2013, la magistrada jutgessa, de conformitat amb el que establix l'article 497 de la Llei 1/2000, d'Enjudiciament Civil, ordena publicar este edicte en el tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació al demandat, i expedisc el present edicte a fi que li valga de notificació en forma.  
  
  
Orihuela, 17 d'octubre de 2013.- La secretària judicial: Rosario Collado Bueno.